alexandrainst/scandi-wiki huggingface dataset:
Tony Plana

Tony Plana (født 19. april 1952 i Havanna på Cuba) er en cubansk-amerikansk skuespiller og regissør. 

Familien hans flyttet til Miami i 1960, da Plana var åtte år gammel. Han ble utdannet ved Loyola Marymount University og senere studerte han skuespill ved Royal Academy of Dramatic Art i London, Storbritannia. Han har vært gift med skuespillerinnen Ada Maris siden 1988. Plana spilte Ignacio Suarez i TV-serien Ugly Betty. Plana er også kjent fra gjesteroller i TV-serier som Star Trek: Deep Space Nine, Resurrection Boulevard, Commander in Chief, CSI: Crime Scene Investigation, The West Wing, 24, Cagney & Lacey og i 2011 hadde Plana en rolle i TV-serien Frustrerte fruer, der han spilte stefaren til Gabrielle Solis som voldtok henne. Plana underviser i skuespill ved California State University.

Referanser

Eksterne lenker 
 

Personer fra USA født på Cuba
Skuespillere fra USA
Cubanske skuespillere
Jon Polito

Jon Polito (født 29. desember 1950 i Philadelphia i USA, død 1. september 2016 i Duarte) var en amerikansk skuespiller kjent for sine mange samarbeid med Coen-brødrene.

Liv og virke 
Han var av italiensk slektsbakgrunn. Han fikk stipend ved det katolske Villanova University og studerte teatervitenskap der. Deretter begynte han en karriere i New York Citys teaterverden. Han spilte både på Broadway (som i teaterstykkene American Buffalo, og med Faye Dunaway i Curse of an Aching Heart). Off Broadway spilte Polito blant annet med Sigourney Weaver i stykket Gemini.

Han spilte også i TV og film; i de to første sesongene av TV-serien Homicide: Life on the Street og i den første sesongen av Crime Story. Polito ble tildelt utmerkelsen Maverick Spirit Award Event under Cinequest Film Festival i 2005.

Filmografi 
 1986 Highlander
 1991 Barton Fink
 1991 Rocketeer
 1994 The Crow
 1994 Det store spranget
 1998 Den store Lebowski
 1999 Stuart Little
 2001 Mimic 2
 2004 The Last Shot
 2007 American Gangster
 2010 The Last Godfather
 2013 Gangster Squad
 2014 Big Eyes

Referanser

Eksterne lenker 
 

Skuespillere fra USA
Personer fra Philadelphia
Blåvikssjön

Blåvikssjön er en innsjø i Lappland med beliggenhet mellom Storuman og Lycksele. Innsjøen har et overflateareal på 16 km², og har direkte forbindelse med Umeälven.

Innsjøer i Lappland (Sverige)
Innsjøer i Västerbottens län
Umeälvens vassdragsområde
Fag

Fag brukes i:
 arkitektur
 tekstilbransjen om gardiner
 håndverk om forskjellige grener av yrkene
 fagorganisasjoner, tilsvarende noenlunde håndverk, men utvidet
 skolene om emneområder (o-fag, i-fag og lignende), se kurs
Trondhjems Sjøfartsmuseum

Trondhjems Sjøfartsmuseum er et museum i Trondheim. Museet ble grunnlagt i 1920 og har siden 1971 holdt til i det gamle slaveriet på Brattøra, også kalt Brattørvakta i Kjøpmannsgata 75. Museets utstillinger er todelt og formidler seilskutetid og Trondheim som sjøfartsby og dampskipstid med særlig fokus på  Det Nordenfjeldske Dampskibsselskab. Museets samling inneholder blant annet seilskutemodeller, gallionsfigurer, skipsinstrumenter, bilder og malerier av trønderske seilskuter og lokaltrafikken på Trondheimsfjorden. Her finnes også et bibliotek med bøker og tidsskrift om skip og sjøfartshistorie, og en pc-stasjon med tilgang til databaser med oversikt over sjøfolk, skipsregistre, gjenstander og foto.

Sverresborg Trøndelag Folkemuseum og Kystmuseet i Sør-Trøndelag som er en del av Museene i Sør-Trøndelag har ansvar for drift av museet.

Museer i Trondheim
Sjøfartsmuseer i Norge
Etableringer i 1920
Museer etablert i 1920-årene
1920 i Norge
Trøndelags samferdselshistorie
Midtbyen (Trondheim)
Artikler i sjøfart-prosjektet
Bingen lenser

Bingen lenser er et lensesystem nedenfor Bingsfoss i Sørum kommune. En antar at de første lensesystemene kan ha blitt laget allerede på 1300-tallet. Med større sikkerhet kan en fastslå at lensene var etablert på 1500-tallet. Ved Bingen ble tømmeret sortert og buntet eller «soppet», før det ble slept ned Glomma og fordelet til sagbrukene rundt Øyeren.

I 1861 kom jernbanebrua over Glomma i Fetsund. Denne sperret for fløtingen og sorteringsanlegget ble flyttet til Fetsund. Ved Bingen ble det da etablert en «atterhaldslense», et system av store steinkar og lenser som holdt tømmeret tilbake. Herfra ble det sluppet passe mengder tømmer ned mot Fetsund.

Fløtingen i Glomma opphørte i 1985 og i en lengre periode var Bingen lenser lite vedlikeholdt. Bingen lenseminneforening ble etablert i 2011.

Eksterne lenker
 
 To millioner tømmerstokker ved Sørumsand og Fetsund lenser – Filmavisen, 4. aug. 1941
 Kart med Bingen lenser tegnet inn 1806

Kultur i Viken
Byggverk i Lillestrøm kommune
Glommavassdraget
Tømmerfløting
Telemark fylkeskommunes kulturpris

Telemark fylkeskommunes kulturpris deles ut av Telemark fylkeskommune, og ble første gang delt ut i 1977.

Tidligere prisvinnere er blant andre Odd Nordstoga, Bodil Nordjore, Frøydis Grorud, Hans Herbjørnsrud, Kåre Virud, Ingebjørg Bratland, Sylvia Salvesen og Jan Ø. Wiig.

Prismottakere 
 1977 – Ingebjørg Mælandsmo, Notodden – forfatter
 1978 – Einar Østvedt, Skien – lokalhistoriker
 1979 – Knut Skinnarland, Rauland – billedhogger
 1980 – Eivind Strondi, Morgedal – idrettsarbeid
 1986 – Knut Buen, Tuddal – folkemusiker
 1987 – Bjørg Vik, Porsgrunn – forfatter
 1988 – Knut Lundstrøm, Kragerø – handikapidrett
 1989 – Guttorm Guttormsen, Skien – musiker/komponist
 1990 – Halvor J. Sandsdalen, Seljord – forfatter
 1991 – Gjerpen Idrettsforening, Skien – håndballjentene – idrett
 1992 – Halldis Moren Vesaas, Vinje – forfatter
 1993 – Åmdals Verk Gruver, Tokke
 1994 – Telemark Søndagsskolekrets
 1995 – Sigmund Groven, Oslo – musiker/komponist
 1996 – Grenland Friteater, Porsgrunn
 1997 – Atle Skårdal, Lunde – alpinist
 1998 – Notodden Bluesfestival
 1999 – Alf  Cranner, visesanger – Kragerø 
 2000 – Dizzie Tunes
 2001 – Erlend og Terje Grøstad, Seljord – billedkunstnere
 2002 – Sondre Bratland, Vinje – tradisjonskunst/folkemusiker
 2003 – Øyvind Strand, Skien – musiker/dirigent
 2004 – Vidar Busk, Langesund – musiker/sanger
 2005 – Odd Nordstoga, Vinje – musiker/artist
 2006 – Sigurd Telnes, Seljord – tradisjonsformidler 
 2007 – Johannes Sundsvalen, Sauherad – folkemusikkopplæring/hardingfele
 2008 – Anders Vangen, Porsgrunn – operasanger/sangopplæring
 2009 – Bodil Nordjore, Vinje – tradisjonsmat
 2010 – Frøydis Grorud, Skien/Drammen – musiker
 2011 – Hans Herbjørnsrud, Heddal – forfatter
 2012 – Marispelet på Rjukan
 2013 – Kåre Virud – bluesmusiker
 2014 - Knut Storbukås, Drangedal –  musiker
 2015 - Ingebjørg Bratland –  folkemusiker, kveder og sanger
 2017 - Sylvia Salvesen og Jan Ø. Wiig – skuespillere
 2018 - Espen Gjelstad Gundersen, Skien - musiker og komponist

Eksterne lenker 
 

Norske kulturpriser
Kultur i Vestfold og Telemark
Utmerkelser etablert i 1977
Bridget Fonda

Bridget Fonda (født 27. januar 1964 i Los Angeles i California) er en amerikansk skuespillerinne. 

Fonda er mest kjent for sine roller i filmer som The Godfather Part III, Single White Female, Point of No Return og Jackie Brown. Fonda ble født inn i en familie bestående nesten utelukkende av skuespillere, og hun er datter av skuespiller og regissør Peter Fonda, hennes bestefar er Henry Fonda, og hennes tante er Jane Fonda. Hennes mor Susan Jane Brewer er en artist. Hun er oppkalt etter skuespillerinnen Margaret Sullavan sin datter Bridget Hayward som begikk selvmord i en alder av 21 år. 

Fonda gjorde sin filmdebut i en alder av fem år i 1969 med filmen Easy Rider. Hennes gjennombrudd som skuespiller kom da hun spilte rollen som journalist i The Godfather, Part III. I 1997 var Fonda på samme fly som Quentin Tarantino da han tilbød henne en rolle i hans neste film Jackie Brown. Fonda ble også tilbudt hovedrollen i TV-serien Ally McBeal, men hun takket nei for å fokusere for fullt på sin filmkarriere. Fonda har ikke dukket opp i noen filmer siden 2002. Den 29. november 2003 giftet hun seg med komponisten Danny Elfman. De har sønnen Oliver, som ble født i midten av januar 2005.

Referanser

Eksterne lenker 
 

Skuespillere fra USA
Personer fra Los Angeles
Élie Salomon François Reverdil

Elie Salomon François Reverdil (født 19. mai 1732 i Nyon, død 4. august 1808 i Genève) var en sveitsisk pedagog som blant annet virket som kabinettsekretær hos Christian VII i København. Han er også kjent for sine erindringer som kom ut mange år etter hans død og som er en viktig kilde til beskrivelsen av Christian VIIs hoff og tiden da Struensee hadde den reelle makten i Danmark. Boken kom ut første gang på dansk i 1859 med tittelen Struensee og det danske hof 1760-1772.

Det er i hovedsak Reverdils øyenvitneskildring som er bakgrunnen for kunnskapen om Struensees oppdragelse av Christian VIIs sønn, kronprins Frederik, den senere Frederik VI, en oppdragelse Struensee mente var i Rousseaus ånd.

Reverdil var tilhenger av landboreformene og var i en kort periode medlem av Landbokommisjonen av 1767; en forløper for Landbokommisjonen av 1786.

Referanser

Eksterne lenker 
 Reverdils nedtegnelser hos Internet Archive
 Reverdil hos Dansk biografisk leksikon

Danske embets- og tjenestemenn
Sveitsiske forfattere
Personer fra kanton Vaud
Toppdivisjonen i ishockey-VM 2001 for menn

VM i ishockey 2001 for elitedivisjonen ble arrangert i Tyskland fra 28. april til 13. mai 2001. Det var det 65. verdensmesterskapet i ishockey som er arrangert og syvende gang det var arrangert i Tyskland. Vertsbyene var Nürnberg, Köln og Hannover. I A-VM deltok 16 lag fordelt på fire grupper med fire lag hver, der de tre beste i hver gruppe gikk videre til en mellomrunde.

For tredje gang på rad vant Tsjekkia gullmedalje, noe som kun Canada og Sovjetunionen også har prestert. Som i 1999 kjempet Tsjekkia og Finland om gullmedalje, og igjen måtte kampen avgjøres med ekstraomganger da det sto 2-2 etter ordinær tid. Tsjekkerne scoret det avgjørende 3-2 målet 10:32 i overtid, mens Finland for tredje gang på fire år måtte nøyes med sølvmedalje. Bronsemedaljen gikk til Sverige, som i bronsefinalen beseiret USA med 3-2. Samtidig røk Norge ut av VM og ned i divisjon I og returnerte først til elitedivisjonen i 2006.

Arenaer

Kvalifisering

Canada, Finland, Hviterussland, Italia, Latvia, Norge, Russland, Slovakia, Sveits, Sverige, Tsjekkia, USA, Ukraina og Østerrike var som de 14 beste lagene ved ishockey-VM 2000 automatisk kvalifisert til ishockey-VM 2001. De siste to plassene skulle fordeles mellom et lag fra Det fjerne østen og det best plasserte laget i B-VM 2000. Tyskland sikret seg den ene plassen opprykk fra B-VM, mens Japan sikret den siste plassen via en kvalifiserende turnering for lag i Fjernøsten.

Dermed var følgende 16 nasjoner kvalifisert til A-VM. 13 nasjoner fra Europa, to nasjoner fra Nord-Amerika og en nasjon fra Asia ble representert. Tyskland var dessuten som vertsnasjon automatisk kvalifisert for mesterskapet.

Europa
 *
 *
 *
 *
 *
 *
 *
 *
 *
 *
 ↑†
 *
 *

Nord-Amerika
 *
 *

Asia
 ‡

<div id="1">* = Automatisk kvalifisert som de 14 beste nasjonene ved ishockey-VM 2000
↑ = Kvalifisert etter opprykk fra B-VM i 2000-VM
‡ = Kvalifisert etter kvalifiseringsturnering (Det fjerne østen)
† = Kvalifisert som vertsnasjon

Seeding

Tropper

Grunnspillet

Gruppe A

Gruppe B

Gruppe C

Gruppe D

Mellomrunde

Gruppe E

Gruppe F

Nedrykksgruppe, gruppe G

Sluttspill

Kvartfinaler

Semifinaler

Bronsefinale

Finale

Sluttresultater

Turneringens sluttresultater ifølge IIHF:

Eksterne lenker
 Det internasjonale ishockeyforbundets (IIHF) offisielle side (engelsk)
 IIHFs offisielle side for ishockey-VM 2001 (engelsk)
 Ishockey-VM 2001 på Hockeysport.net (engelsk)
 Ishockey-VM 2001 på SFRP's Hockey Archive (engelsk)

Ishockey-VM
Ishockey i 2001
Ishockeyturneringer i Tyskland
Internasjonale mesterskap i Tyskland
Internasjonale mesterskap i 2001
Sport i Tyskland i 2001
Prosjektskolen

Prosjektskolen er en ideel privat kunstskole som skiller seg fra andre kunstskoler ved at den som den eneste bygger sin undervisning rundt såkalt tredimensjonal kunst (skulptur, installasjon, scenografi, performance mv.). Prosjektskolen ble startet av Vilde von Krogh og Yngve Rønning i 2005 . Kunnskapsdepartementet godkjente Prosjektskolens søknad om å bli toårig 13. september 2012. 

Prosjektskolen benytter seg av utøvende kunstnere som gjestelærere og foredragsholdere. Skolen holder til i Borggata 7 i Bydel Gamle Oslo, i de forhenværende lokalene til Pellerin margarinfabrikk. Skolen samarbeider med kunstnersenteret Can Serrat i Catalonia, hvor det årlig arrangeres treukers skoleturer.

Stab pr. vårsemester 2022
Rektor: Vilde von Krogh 
Faste lærere: Marianne Bredesen, Kjersti Vetterstad, Anders Dahl Monsen, Geir Backe Altern, Michael Hare
Administrasjonssekretær: Victoria Campbell
Administrasjonssekretær og økonomi: Tony Graneng
Verksmester: Eivind Røtnes, Geir Backe Altern
IT/AV/PR: Michael Hare

Referanser

Eksterne lenker
 

Skoler i Oslo
Fagskoler
Etableringer i 2005
Kunstskoler
Sune Bergman

Sune Bergman (født 5. desember 1952, død 31. august 2021) var en svensk ishockeykeeper og -trener.

Bergman begynte sin hockeykarrière med Kramfors Alliance i Division 1, sesongen 1975/1976. Han fortsatte med å spille for Boro / Vetlanda HC (to sesonger), IF Troja-Ljungby (seks sesonger), og IF Sundsvall Hockey (tre sesonger), alle de deretter nest høyeste serien, Division 1. I sin tid i Troy-Ljungby fikk han sitt kallenavn «Sune Kung» og «Kung Sune på Hovet.»
 
Som trener har Bergman arbeidet for totalt åtte klubber, to i  Eliteserien – HV 71 og Leksands IF. Med HV71 vant han det svenske serien sesongen 1994/1995. I sin tid i Frisk Asker i den norske GET-ligaen, Bergman ledet laget til seriegull 2007/2008.

Klubber

Som spiller  
 IF Sundsvall Hockey 1985/1986 – 1987/1988 
 IF Troja-Ljungby 1979/1980 – 1984/1985 
 Boro / Vetlanda HC 1977/1978 – 1978/1979 
 Kramfors Alliance 1975/1976

Som trener  
IF Sundsvall Hockey 1988/1989-1989/1990
IF Sundsvall/Timrå Hockey 1990/1991
IK Pantern-1991/1992-1993/1994
HV71 1994/1995-1997/98
Leksands IF 1998/1999-1999/2000
IF Troja-Ljungby 2000/2001-2001/2002
IF Sundsvall Hockey 2002/2003-2004/2005
Hudiksvalls HC 2005/2006-2006/2007
Frisk Asker, Norge 2007/2008-2009/2010
HC Vita Hästen 2010/2011-2011/2012
Frisk Asker, Norge 2012/2013-2017/2018
HC Vita Hästen 2019
IF Sundsvall Hockey 2019/2020 (sykemeldt)
IK Comet Halden 2020/2021

Referanser

Eksterne lenker 
 

Svenske ishockeyspillere
Svenske ishockeytrenere
Ishockeyspillere for IF Sundsvall Hockey
Sune Bergman
Baseerklæringen

Baseerklæringen var en erklæring fra Norge i 1949 for å berolige Sovjetunionen.

Erklæringen gikk ut på at så lenge Norge ikke ble angrepet eller at det fremkom trusler om angrep, så ville det ikke bli gitt tillatelse for opprettelse av fremmede militærbaser på norsk jord. Grunnet den kalde krigen var Sovjet redde for amerikanske baser i Norge, og dette ble med erklæringen fastsatt at det ikke skulle skje. Det var allikevel tillatt med NATO-øvelser i Norge, men ikke øst for Hammerfest, og ikke ved den sovjetiske grensen.

Se også 
Norsk militærbasepolitikk

Referanser 

Den kalde krigen
Norsk forsvarspolitikk
Colm Feore

Colm Feore (født 22. august 1958 i Boston i Massachusetts) er en amerikansk-født kanadisk skuespiller som har opptrådt på teater, film og TV både i Canada og i USA. 

Feore og hans familie var bosatt i Irland i hans tidligere år og flyttet senere til Windsor i Ontario, der Feore vokste opp. Etter endt eksamen fra Ridley College i St. Catharines, Ontario, studerte Feorge ved National Theatre School of Canada i Montreal, Quebec og ved University of Windsor i Ontario. I Canada, var Feores mest kjente rolle som statsminister Pierre Trudeau i den kritikerroste TV mini-serien Trudeau, en rolle som han ble tildelt en Gemini Award for beste opptreden av en skuespiller i en hovedrolle.

Feore har også dukket opp i en rekke roller på film og TV utenfor Canada. Feore er kanskje mest kjent i USA for hans biroller i Hollywood-filmer som f.eks. Paycheck, National Security og The Chronicles of Riddick. Feore har også dukket opp på Broadway som karakteren Cassius i en produksjon av Julius Caesar. Han hadde også en rolle i den syvende sesongen av TV-serien 24 med Kiefer Sutherland. Feore og hans andre kone, koreograf Donna Feore, og deres tre barn, Jack, Tom og Anna, er bosatt i Stratford i Ontario. Feore har sønnen Jack fra hans første ekteskap. Feore snakker flytende fransk.

Referanser

Eksterne lenker 
 

Skuespillere fra USA
Personer fra USA av canadisk opphav
No ell alder

No ell alder er en EP med PearlyCatz, utgitt i 2006.

Sporliste

 «No ell alder»
 «Sug»
 «Søkk»
 «Hjarteknusar»
 «Bøg»

EP-plater fra 2006
PearlyCatz-album
Kjærleik på Halling

Kjærleik på Halling er en EP med PearlyCatz, utgitt i 2011.

Sporliste

 «Kællen»
 «Bjørkjakvist»
 «Kebbelife»
 «Måykji skråtten»

EP-plater fra 2011
PearlyCatz-album
Jaromar II av Rügen

Jaromar II av Rügen (født ca. 1218, død 1260, på dansk også kalt Jarmer) var fyrste av Rügen og støttet erkebiskop Jakob Erlandsen i dennes strid med Kristoffer I av Danmark.

Etter biskopens fengsling herjet Jaromar i 1259 på Sjælland og gjennombrøt Københavns befestning på det sted hvor Jarmers Tårn siden ble oppført. Det menes også at han, sammen med biskopens bror, Anders Erlandsen, brente ned kongens Lilleborg på Bornholm, hvor nesten 200 menn skal ha blitt drept. 

Året etter falt Jaromar i Skåne. Både han og Kristoffer Is dronning Margarete Sambiria var vendere fra Rügen.

Referanser 

Personer fra middelalderen
Fødsler i 1210-årene
Dødsfall i 1260
Lodnemyrklegg

Lodnemyrklegg (Pedicularis hirsuta) er en flerårig urt i snylterotfamilien. Den er ganske lav, og blir opptil 20 cm lang. Den er lett kjennelig på kombinasjonen av nordlig utbredelse, karakteristiske blomster og sagtaggede, spisse bladkanter.

Stilken har hvite hår og bladene er smale. Den blomster tidlig, ofte i juni, og de rosa blomstene sitter i et aks på toppen av stilken. Voksestedene er fuktige og kalkholdige, og den finnes på steinrik tundra, havstrender og elvebredder. Den er en halvparasitt, som suger næring fra røttene til andre planter, ofte Salix-arter.

Utbredelsen er sirkumpolar i de isfrie landområdene i Arktis, men med et gap ved Beringstredet. Arten finnes i det nordøstre Canada, på Grønland, Svalbard, Novaja Semlja, og i nordlige deler av Fennoskandia, europeisk Russland og Sibir. Den er sjelden i Alaska.

I De skandinaviske fjellene opptrer lodnemyrklegg som en nordlig unisentrisk art, og planten påtreffes i fjellet fra Polarsirkelen til Vest-Finnmark, inkludert deler av det nordligste Sverige og Finland.

Referanser

Eksterne lenker 

 
 Svalbards flora - Pedicularis hirsuta L.
 Kristins flora — Lodnemyrklegg

Snylterotfamilien
Svalbards flora
Karplanter på norsk rødliste
Planter formelt beskrevet i 1753
Planter formelt beskrevet av Carl von Linné
William Harvell

William Gladstone Harvell (født 25. september 1907 i Farnham, død 13. mai 1985 i Portsmouth) var en britisk syklist som deltok i de olympiske leker 1932 i Los Angeles.

Harvell vant en olympisk bronsemedalje i banesykling under OL 1932 i Los Angeles. Han var med på det britiske laget som kom på tredjeplass på 4000 meter førfølgelsesritt bak Italia og Frankrike. De andre på laget var Ernest Johnson, Charles Holland og Frank Southall.

OL-medaljer 
  1932  Los Angeles - Bronse i sykling, 4000 m forfølgelsesritt, lag  Storbritannia

Eksterne lenker 
 

Britiske syklister
Medaljevinnere under Sommer-OL 1932
Deltakere for Storbritannia under Sommer-OL 1932
Syklister under Sommer-OL 1932
Olympiske medaljevinnere i sykling
Tara Fitzgerald

Tara Anne Cassandra Fitzgerald (født 18. september 1967 i Essex, England) er en britisk skuespiller som har dukket opp både i spillefilmer, fjernsyn, radio og på teater.

Fitzgerald vant New York Drama Desk Award i 1995 og hun ble tildelt prisen for beste skuespillerinne under Reims International Television Festival i 1999 for sin rolle som Lady Dona St. Columb i Frenchman's Creek. Fitzgeralds siste rolle har vært i en West End-oppsetning av Misanthrope som ble satt opp ved Comedy Theatre sammen med skuespillerne Damian Lewis og Keira Knightley. Siden 2007, har Fitzgerald dukket opp i mer enn 30 episoder av BBC-serien Waking The Dead (på norsk Kalde spor).

Fitzgerald var datter av den irske portrettfotografen Sarah Geraldine Fitzgerald og den italienske kunstneren Michael Callaby. Som barn flyttet familien til Freeport på Bahamas, hvor hennes bestefar, David Fitzgerald var bosatt. Da familien var tilbake i England, skilte hennes foreldrene seg da hun var tre år gammel. Fitzgerald og hennes mor bodde deretter i en kjellerleilighet utenfor Old Brompton Road i Kensington. Da Tara var seks år gammel giftet moren seg med skuespilleren Norman Rodway fra Irland, og familien brukte flere år på å reise over store deler av De britiske øyer. 

Fitzgerald gikk på barneskoler i London, Glasgow, Dublin og Stratford-upon-Avon i Warwickshire. Som tenåring returnerte Fitzgerald og hennes familie til Sør-London. Hun var student ved Walsingham Girls 'School i Clapham (nå Thomas' Preparatory School), men sluttet da hun var seksten år. Fitzgerald gjennomgikk en audition for Royal Academy of Dramatic Art og ved Guildhall School of Music og Drama, men hun ble ikke akseptert noen av stedene. Hun tilbrakte de neste to årene som servitør før hun begynte ved en drama-skole. Fitzgerald ble uteksaminert fra dramaskolen i London i juli 1990.

I 2001 giftet Fitzgerald seg med den amerikanske skuespilleren og regissøren John Sharian. Paret ble separert i mai 2003 og senere tok de ut skilsmisse. Fitzgerald er grand-niese av den irske skuespilleren Geraldine Fitzgerald.

Eksterne lenker 
 

Engelske skuespillere
Linda Fiorentino

Linda Fiorentino (født 9. mars 1958 i Philadelphia, Pennsylvania) er en amerikansk skuespillerinne.

Fiorentino er av italiensk-amerikansk katolsk bakgrunn. Hun ble uteksaminert fra Washington Township High School, i Sewell, New Jersey, og ble deretter utdannet ved Rosemont College i forstaden Philadelphia. Fiorentino studerte fotografi ved International Center of Photography i New York City.

Fiorentino var gift med regissør John Byrum for en periode, men de skilte seg i 1993.

Fiorentino fikk sin første profesjonelle rolle i 1985 da hun spilte i Vision Quest. Men det var ikke før i 1994 at hun ble anerkjent, og fikk utmerkelser for sin prestasjon i filmen The Last Seduction, men fordi denne filmen først ble vist på TV var ikke Fiorentino kvalifisert til noen Oscar-nominasjon for beste kvinnelige hovedrolle, til tross for mange strålende kritikker. Fiorentino er mest kjent for sine roller i filmer som Dogma, Vision Quest, Men in Black, After Hours og The Last Seduction.

Referanser

Eksterne lenker 
 
 

Skuespillere fra USA
Personer fra Philadelphia
Fødsler i 1958
London-traktaten (1700)

London-traktaten, signert den 25. mars 1700 og tidvis omtalt som den andre delingsavtalen, var et forsøk på gjeninnføre den pragmatiske sanksjonen etter at hertug Josef Ferdinand av Bayern døde. Dette hadde gjort den første delingsavtalen, Haag-traktaten fra 1698, ugyldig. Under den nye avtalen ble erkehertug Karl (den senere Karl VI), den andre sønnen av keiser Leopold I som var utsett til bli konge av Spania da Karl II av Spania.

Se også
 Haag-traktaten, den første delingsavtalen.
 Den spanske arvefølgekrigen

Referanser

Eksterne lenker 
 The Partition Treaties, The Spanish Succession
 The House Laws of the German Habsburgs

Engelske traktater
Franske traktater
Traktater med De forente Nederlandene
Traktater av 1700
1700 i England
1700 i Frankrike
Lindlandstunnelen

Lindlandstunnelen er en veitunnel på Europavei 39 mellom Kvinesdal og Flekkefjord i Agder. Den ble åpnet samtidig som den nye veien fra Feda i Kvinesdal til Haddeland i Lyngdal. Tunnelen er 273 meter lang.

Se også 

Veitunneler i Norge
Undersjøiske veitunneler i Norge

Referanser

Veitunneler i Agder
Tunneler på E39
2006 i Norge
Tunneler åpnet i 2006